cyanic-selkie/wikianc huggingface dataset:
Կարապետ Չոբանյան
Արտաքին հղումներ
Կատեգորիա:Վիրահայ ճարտարագետներ Կատեգորիա:Հայ մեխանիկոսներ Կատեգորիա:ԵՊՀ շրջանավարտներ Կատեգորիա:Ֆիզիկա-մաթեմատիկական գիտությունների թեկնածուներ Կատեգորիա:Երևան քաղաքում թաղվածներ Կատեգորիա:Հայերը Վրաստանում Կատեգորիա:Վիրահայ գիտնականներ Կատեգորիա:Հայ ակադեմիկոսներ Կատեգորիա:Խորհրդահայեր
MGM-18 Lacrosse
MGM-18 Lacrosse, միաաստիճան փոքր հեռահարության բալիստիկ հրթիռ։
Պատրաստվել է Ամերիկայի Միացյալ Նահանգներում։ 1959-1964 թվականներին եղել է ԱՄՆ բանակի սպառազինության մեջ։
Փորձնական արձակումը տեղի է ունեցել 1954 թվականին։
Արտաքին հղումներ
Կատեգորիա:Հրթիռային զենք
Գայել Կակուտա
Գայել Կակուտա (ֆր.՝ Gaёl Kakuta, ), ֆրանսիացի պրոֆեսիոնալ ֆուտբոլիստ, հարձակվող, աֆրիկյան արմատներով։ Հանդես է գալիս չինական «Հեբեյ Չժունցզի» ֆուտբոլային ակումբում։
Ազգային հավաքական
2006-2007 թվականներին հանդես է եկել Ֆրանսիայի մինչև 16 տարիքայինների հավաքականում։ 2007-2008 թվականներին հանդես է եկել Ֆրանսիայի մինչև 17 տարիքայինների հավաքականում։ 2008-2009 թվականներին հանդես է եկել Ֆրանսիայի մինչև 18 տարիքայինների հավաքականում։ 2009-2010 թվականներին հանդես է եկել Ֆրանսիայի մինչև 19 տարիքայինների հավաքականում։ 2010-2011 թվականներին հանդես է եկել Ֆրանսիայի մինչև 20 տարիքայինների հավաքականում։ 2011-2013 թվականներին հանդես է եկել Ֆրանսիայի մինչև 21 տարիքայինների հավաքականում։
Ծանոթագրություններ
Կատեգորիա:Ֆրանսիացի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Կինը պատերազմում
«Կինը պատերազմում» (Kona fer í stríð), 2018 թվականի ֆիլմ՝ ստեղծված Ուկրաինայի, Ֆրանսիայի ու Իսլանդիայի համագործակցությամբ։ Ռեժիսորը Բենեդիկտ Էռլինգսոնն է։
Ֆիլմը մասնակցել է Կաննի կինոփառատոնի շրջանակներում անցկացված «Քննադատության շաբաթ» մրցութային ծրագրին և արժանացել Գրողների ու կոմպոզիտորների կոնսորցիումի (SACD) մրցանակի ։
Ֆիլմը բացել է Օդեսայի 9-րդ միջազգային կինոփառատոնը, որն անցկացվել է 2018 թվականի հուլիսի 14-21-ը Օդեսայում ։
2018 թվականի հուլիսին հայտնի է դարձել, որ «Կինը պատերազմում» ֆիլմն ընդգրկվել է Եվրոպական խորհրդարանի LUX Prize կինոմրցանակի վերջնական ցանկում, որի մրցանակների հանձնման արարողությունը տեղի կունենա 2018 թվականի նոյեմբերի 14-ին ։
Սյուժե
Երգչախմբի դիրիժոր Հալլան վարում է բնապահպանության աջակցի գաղտնի կյանք՝ բողոքելով իսլանդական բարձրավանդակում գործող ալյումինի գործարանի դեմ և ամեն կերպ խոչընդոտելով դրա աշխատանքը։ Ինչ-որ պահի նրա կյանքն ամբողջովին փոխվում է, երբ նա նամակ է ստանում, որով նրան հայտնում են, որ իրեն թույլ են տվել որդեգրել փոքրիկ աղջկա Ուկրաինայից։
Քննադատություն
Ֆիլմը դրական արձագանքներ է ստացել նաև ուկրաինացի կինոքննադատների կողմից ։
Ծանոթագրություններ
Կատեգորիա:Իսլանդական ֆիլմեր Կատեգորիա:Ֆրանսիական ֆիլմեր Կատեգորիա:Ուկրաինական ֆիլմեր Կատեգորիա:Իսլանդերեն ֆիլմեր Կատեգորիա:Ուկրաիներեն ֆիլմեր Կատեգորիա:2018 ֆիլմեր
Ռաուլ Ցիրեկիձե
Ռաուլ Ցիրեկիձե (რაულ ცირეკიძე, ), վրացի ծանրորդ ։ 2012 թվականի Եվրոպայի չեմպիոն մինչև 85 կգ քաշային կարգում։
Կարիերա
Ռաուլ Ցիրեկիձեն 21 տարեկանում մասնակցեց Պեկինի Օլիմպիական խաղերին՝ պոկելով 148 կգ, սակայն հետագայում հրաժարվեց պայքարից։
2012 թվականի գարնանը Անթալիայում կայացած Եվրոպայի առաջնությունում նա նվաճեց ոսկե մեդալ՝ պոկելով 165 կգ և հրելով 200 կգ (երկամարտում՝ 365 կգ)։
2013 թվականին Տիրանայում կայացած Եվրոպայի առաջնությունում նա զբաղեցնում է երրորդ հորիզոնականը, սակայն մրցումներից հետո Ռաուլ Ցիրեկիձեի և նրա հայրենակից Դավիթ Գոգիայի դոպինգ-ստուգումը դրական արդյունք արձանագրեց, որի հետևանքով Ցիրեկիձեի բրոնզե մեդալը բաժին հասավ ռուսաստանցի Ալբերտ Սայախովին։
Արտաքին հղումներ
Կատեգորիա:Վրացի ծանրորդներ Կատեգորիա:Ծանրամարտի Եվրոպայի չեմպիոններ
Ալաբալանիցա
Ալաբալանիցա, Ալա բալա նիցա, 2011 թվականին «Eskiz studio»-ի նկարահանած հայկական կատակերգական ինտերակտիվ ֆիլմ։
Երաժշտությունը ֆիլմի օգտագործման մեջ
1. Լուի Արմսթրոնգ - "What a wonderful world"
4. Կոնստանտին Օրբելյան - "Երևանյան մեղեդի"
6. Лебе (Լյուբե) - "Гимн России", (Ռուսաստանի օրհներգը)
7. Յալլա
Արտաքին հղումներ
Կատեգորիա:2011 ֆիլմեր Կատեգորիա:Հայկական կինոկատակերգություններ
The Singles
Պատմություն
2010 թվականի նոյեմբերի 17-ին Universal Music ընկերությունը հայտարարել է այն մասին, որ շուտով նրանք պատրաստվում են թողարկել Լեդի Գագայի նոր ալբոմը։ Նաև հայտարարվել է ամսաթիվը և տեղեկություն այն մասին, որ ալբոմը կնկարահանվի միայն Ճամպոնիայի տարածքում։ Սակայան դեկտեմբերի 14-ից ալբոմը հասանելի է դարձել ներբեռնելու համար Amazon.com կայքում, տարբեր երկրներում, այդ թվում նաև Գերմանիայում ։ Ալբոմի մեջ ընդգրկվել են այդ ժամանակ հրատարակված բոլոր սինգլները և նրանց ռեմիքսները, նաև մի շարք լրացուցիչ երգեր։
Պաստառ
Պաստառի հիմնական մասը վերցված է Հեդի Սլիմանի ֆոտոսեսիաներից, որը նաև ստեղծել է «Telephone» սինգլի պաստառը։ Պաստառի վրա ցուցադրված է Լեդի Գագան սև կաշվե գլխարկով և մատը բերանում։ Ձախից ուղղահայաց գրված է «Lady Gaga — The Singles» :
Վաճառքներ և քննադատություն
Հաշվի առնելով ալբոմի սահմանափակ թողարկումը և նոր երգերի բացակայությունը, նա այնքան էլ շատ քննադատության չի արժանացել, սակայն ստացել է քննադատություն մամուլում։ NRJ ռադիոյի լրագրողները ալբոմից շատ երգեր բնութագրել են որպես «պարային փոփ-հիթեր» ։ Ալբոմը հրատարակվել է 5000 օրինակ վաճառքով ։
Երգերի ցակնը
Disc 1:Just Dance-Single Disc 2:Poker Face-Single Disc 3:Eh, Eh (Nothing Else I Can Say)-Single Disc 4:LoveGame-Single Disc 5:Paparazzi-Single Disc 6:Bad Romance-Single Disc 7:Telephone-Single Disc 8:Alejandro-Single Disc 9:The Cherrytree Sessions EP
Արտաքին հղումներ
Կատեգորիա:2010 ալբոմներ Կատեգորիա:Լեդի Գագայի սինգլներ Կատեգորիա:Լեդի Գագայի ալբոմներ
Կառլոս Մոյա
Կառլոս Մոյա Լյոմպարտ (Carlos Moyá Llompart, ), իսպանացի թենիսիստ, աշխարհի նախկին առաջին ռակետ։
Ընդհանուր տեղեկություն
Կառլոս Մոյան ծնվել է 1976 թվականի օգոստոսի 27-ին Պալմա դե Մալյորկա քաղաքում, որը գտնվում է Մալյորկա կղզում, Իսպանիա։
Ելույթների ընթացքում երկար ժամանակ հանդիպում էր իտալացի թենիսիտուհի Ֆլավիա Պենետայի հետ, սակայն 2007 թվականին նրանք բաժանվում են։ Այժմ հանդիպում է իսպանացի դերասանուհի Կարոլինա Սերեսուելայի հետ։ 2010 թվականի օգոստոսի 18-ին զույգի մոտ ծնվում է դուստր՝ Կարլա, 2012 թվականի դեկտեմբերի 12-ին՝ որդի Կառլոս, իսկ 2014 թվականի ապրիլի 9-ին նրանք ունենում են երրորդ զավակը, դուստր Դանիելա։
Հրապուրվում է տեսախաղերով և ճանապարհորդություններով, սիրելի երաժշտությունն է U2, Bon Jovi և Queen։ 199 թվականի վնասվածքի վերականգնման ժամանակ ուսումնասիրում էր ֆրանսերեն, ինչպես նաև կիթառի վրա նվագել և դայվինգ։ Աջ երկգլուխ մկանի (բիցեպս) վրա ունի դելֆինի տեսքով դաջվածք։
1999 թվականի մայիսին ամերիկյան People ամսագիրը նրան ընդգրկում է աշխարհի ամենագեղեցիկ 50 տղամարդկանց մեջ։ 2001 թվականին նորամուտում է կինոյում՝ «Տորենտ 2. Առաքելություն Մարբելում», որտեղ խաղում է թենիսի մարզիչի դերը։
«Մալյորկա» ֆուտբոլային ակումբի երկրպագու է։
Խաղաոճ
Մոյան խաղում էր աջ ձեռքով, չնայած նրան, որ կյանքում նա ձախլիկ է (ի տարբերություն Մալյորկայում ծնված մեկ այլ թենիսիստ Ռաֆայել Նադալի, ով սովորական կյանքում լինելով աջլիկ, խաղում է ձախ ձեռքով)։
Խաղային ոճի առանձնահատկությունները. հզոր պտտվող հարվածներ ետին գծից, ֆորհենդի մշտական վազում։
Կարիերայի սկիզբ
Մոյան թենիս սկսել է խաղալ 16 տարեկան հասակում։ Պրոֆեսիոնալ կարիերան սկսել է 1995 թվականին։ Հունիսին իր առաջին խաղն է խաղում ATP տուրի Պորտուի մրցաշարի մենախաղում, որտեղ կարողանում է դուրս գալ երկրորդ շրջան։ Մեկ շաբաթ անց Սանկտ Պետերբուրգի մրցաշարում առաջին անգամ դուրս է գալիս քառորդ եզրափակիչ, առավելության հասնելով հայրենակից Ֆրանսիսկո Կլավետի նկատմամբ։ Հուլիսին Մոյան հաղթում է «Չելենջեր» շարքի առաջին մրցաշարում։ Դա տեղի է ունենում Օբերշտաուֆենում, որտեղ եզրափակիչում նա հաղթում է չեխ Իրժի Նովակին՝ 6-3 6-4։ Երկրորդ «չելենջերը» նա հաղթում է Բուդապեշտում, սեպտեմբերին։ Այնուհետև, Բարսելոնայի «չելենջերում» եզրափակիչ դուրս գալուց հետո, առաջին անգամ համաշխարհային վարկանիշում բարձրանում է Թոփ-100- յակ։ 1995 թվականի նոյեմբերին, Բուենոս Այրեսի մրցաշարում, Մոյան շահում է իր առաջին ATP տիտղոսը։ Եզրափակիչում նա առավելության է հասնում մեկ այլ իսպանացի Ֆելիքս Մանտիլյաի նկատմամբ՝ 6-0 6-3։ Կարիերայում իր առաջին լիարժեք մրցաշարջանը Մոյան ավարտում է դասակարգման աղյուսակի 61-րդ հորիզոնականում։
1996 թվականի հունվարին Մոյան նորամուտում է Մեծ Սաղավարտի շարքի մրցաշարի հիմնական ցանցում։ Դա տեղի է ունանում Ավստրալիայի բաց առաջնությունում, որտեղ Մոյան առաջին շրջանում զիջում է Անդրեյ Մեդվեդևին։ Մարտին դուրս է գալիս Կասաբլանկայի մրցաշարի քառորդ եզրափակիչ, ապրիլին՝ Բարսելոնայի մրցաշարի կիսաեզրափակիչ։ Մայիսի սկզբին, Մյունխենում, Մոյան առաջին անգամ հաղթանակ է տանում Թոփ-10-յակի խաղացողների նկատմամբ։ Քառորդ եզրափակիչում նա պայքարից հանում է № 6 ռակետ Գորան Իվանիշևիչին՝ 6-3, 6-4, իսկ կիսաեզրափակիչում այդ պահին № 2 ռակետ Թոմաս Մուստերին՝ 6-3, 6-3։ Այդ մրցաշարի եզրափակիչում Մոյան չի կարողանում հաղթել չեխ Սլավա Դոսեդելին՝ 4-6, 6-4, 3-6։ Նորամուտային Ֆրանսիայի բաց առաջնությունում պայքարից դուրս է մնում երկրորդ շրջանում, պարտվելով Ստեֆան Էդբերգին։ Հունիսին Պորտուի մրցաշարում հասնում է մինչև կիսաեզրափակիչ, իսկ հուլիսին՝ Ամստերդամի մրցաշարի քառորդ եզրափակիչ։ Օգոստոսին տիտղոս է նվաճում Ումագյի մրցաշարում։ Սեպտեմբերին կարողանում է հասնել մինչև Բուխարեստի մրցաշարի եզրափակիչ։ Սեպտեմբերին, իր համար տնային Մալյորկայի մրցաշարում, դուրս է գալիս քառորդ եզրափակիչ։ 1996 թվականի մրցաշրջանն արդեն ավարտում է դաակարգման աղյուսակի 26-րդ հորիզոնականում։
1997-1998 թվականներ. Եզրափակիչ Ավստրալիայում և հաղթանակ Ֆրանսիայում
Իրական բեկում Մոյան իրականացնում է 1997 թվականին։ Մրցաշրջանի սկզբին, Սիդնեյում, նա առաջին անգամ դուրս է գալիս հարդի վրա մրցաշարի եզրափակիչ (մինչ այդ բոլոր եզրափակիչները եղել են գրունտի վրա)։ Իրական հաջողությունը իսպանացուն գալիս է Ավստրալիայի բաց առաջնությունում։ Արդեն առաջին շրջանում նա անսպասելիորեն հաղթում է աշխարտի № 6 ռակետ Բորիս Բեկկերին, հասնելով կիսաեզրափակիչ, Մոյան դուրս է գալիս աշխարհի № 2 ռակետ Մայքլ Չանգի վրա և կարողանում է հաղթել նրան երեք սեթում՝ 7-5,6-2,6-4 և դուրս գալ եզրափակիչ։ Մինչ Մոյայի այդ հաջողությունը, Ավստրալիայի բաց առաջնության տղամարադկանց մենախաղի եզրափակիչ իսպանացի կարողացել է դուրս գալ 1969 թվականին։ Եզրափակիչում նա պարտվում է աշխարհի առաջին ռակետ Փիթ Սամփրասին՝ 6–2, 6–3, 6–3։ Այդ ելույթների արդյունքների հիման վրա Կառլոս Մոյան առաջին անգամ մտնում է դասակարգման աղյուսակի Թոփ -10-յակի մեջ։
1997 թվականի Ավստրալիայի բաց առաջնությունում ելույթի պատմություն
1997 թվականի մարտի առավելագույն նվաճումը Սքոթսդեյլի մրցաշարի քառորդ եզրափակիչն է։ Մրցաշրջանի գրունտային մասում առավել հաջող է ելույթ ունենում։ Ապրիլին դուրս է գալիս կիսաեզրափակիչ Բարսելոնայում և Մոնտե Կարլոյում, ինչպես նաև, քառորդ եզրափակիչ Էշտորիլի և Մյունխենի մրցաշարերում։ Սակայն Ֆրանսիայի բաց առաջնությունում Մոյան անհաջող է հանդես գալիս, դուրս մնալով երկրորդ շրջանում, զիջելով հայրենակից Ալբերտ Պորտասին։ Հուլիսին դուրս է գալիս Ումագյի մրցաշարի կիսաեզրափակիչ։ Օգոստոսին նրան հաջողվում է դուրս գալ անընդմեջ երեք մրցաշարի եզրափակիչ։ Սկզբում Ամստերդամի և Ինդիանապոլիսի մրցաշարերի որոշիչ խաղերում նա զիջում է Սլավա Դոսեդելին և Յոնաս Բյորկմանին համապատասխանաբար։ Երրորդ փորձից նրան հաջողվում է տիտղոս նվաճել Լոնգ Այլենդի մրցաշարում (եզրափակիչում առավելության է հասնում Պատրիկ Ռաֆտերի նկատմամբ՝ 6-4, 7-6(1))։ Չնայած լավ մարզավիճակին, նա ԱՄՆ բաց առաջնությունում դուրս է մնում առաջին իսկ շրջանում, զիջելով ֆրանսիացի Գիյոմ Ռաուին։ Սեպտեմբերին հասնում է դասակարգման աղյուսակի արդեն 5-րդ հորիզոնական։ Այդ շրջանում նրան հաջողվում է եզրափակիչ դուրս գալ Բորնմուտի մրցաշարում։ Մրցաշրջանի ավարտին նա առաջին անգամ մասնակցություն է ունենում տարվա եզրափակիչ մրցաշարում, որտեղ կարողանում է դուրս գալ խմբային փուլից։ Առաջին իսկ հանդիպման ժամանակ նա առաջին անգամ առավելության է հասնում աշխարհի առաջին ռակետ Փիթ Սամփրասի նկատմամբ՝ 6-3, 6-7(4), 6-2։ Այնուհետև պարտվելով Պատրիկ Ռաֆտերին՝ 4-6, 2-6 և հաղթելով Թոմաս Մուստերսին՝ 6-2, 6-3, Մոյան կիսաեզրափակիչում դուրս է գալիս ռուսաստանցի Եվգենի Կաֆելնիկովի դեմ և պարտվում է նրան 6-7(2), 6-7(3) հաշվով։ Մրցաշրջանը նա ավարտում է 7-րդ հորիզոնականում։
1998 թվականի մրցաշրջանի մեկնարկը Մոյայի մոտ չի հաջողվում։ Ավստրալիայի բաց առաջնությունում, որտեղ նա մեկ տարի առաջ եղել էր եզրափակիչում, իսպանացին դուրս է մնում երկրորդ շրջանում և արդյունքում դուրս է մնում Թոփ-20-յակից։ Հաջող խաղը կրկին նրան է վերադառնում գրունտային մրցաշրջանի սկսվելու հետ։ Ապրիլին նա դուրս է գալիս Էշտորիլի և Բարսելոնայի մրցաշարերի կիսաեզրափակիչ։ Այնուհետև, նա կարիերայում առաջին անգամ, տիտղոս է նվաճում «Մասթերս» շարքի մրցաշարում։ Դա տեղի է ունենում Մոնտե Կարլոյում, որտեղ նա հաղթում է Թոփ-10-յակի երկու թենիսիտի (Կաֆելնիկովին և Կորետխային), իսկ եզրափակիչում, երեք սեթում, առավելության է հասնում ֆրանսիացի Սեդրիկ Պիոլինի նկատմամբ՝ 6-3, 6-0, 7-5։ 1998 թվականի Ֆրանիսիայի բաց առաջնությունում նա ունենում է կարիերայում գլխավոր հաջողությունը։ Ըստ ցանցի հասնելով մինչև եզրափակիչ և այնտեղ հաղթանակ տանելով իսպանացի Ալեքս Կորետխայի նկատմամբ, Կառլոս Մոյան տիրանում է կարիերայում իր միակ տիտղոսին Մեծ Սաղավարտի շարքի մրցաշարում։
1998 թվականի Ֆրանիսայի բաց առաջնությունում ելույթի պատմություն
1999—2001 թվականներ. Աշխարհի առաջին ռակետ և անկում խաղում
1999 թվականի Ավստրալիայի բաց առաջնությունում դուրս է մնում պայքարից առաջին իսկ շրջանում, պարտվելով Նիկոլաս Կիֆերին։ Փետրվարին դուրս է գալիս Դուբայի մրցաշարի կիսաեզրափակիչ։ Մարտին, «Մասթերս» շարքի Ինդիան Ուելսի մրցաշարում, կարողանում է հասնել մինչև մրցաշարի եզրափակիչ, որտեղ նրա մրցակիցն է դառնում Մարկ Ֆիլիպուսիսը։ Նրան իսպանացին զիջում է 7-5, 4-6, 4-6, 6-4, 2-6 հաշվով։ Չնայած եզրափակիչում կրած պարտությանը, Մոյան մրցաշարի արդյունքներով հասնում է վիթխարի հաջողության, նա դառնում է Իսպանիայի առաջին ներկայացուցիչը, ով կարողանում է դառնալ տղամարդկանց մենախաղի աշխարհի № 1 ռակետ։ Համաշխարհային դասակարգման աղյուսակի գագաթնակետին իսպանացին կարողանում է դիմանալ ուղիղ երկու շաբաթ (1999 թվականի մարտի 15-ից մինչև 1999 թվականի մարտի 28-ը), «Մասթերս» շարքի Մայամիի մյուս մրցաշարի անցկացման ժամանակաշրջանում։ Նրա ավարտից հետո աշխարհում առաջին ռակետի կոչումը վերադառնում է Փիթ Սամփրասին, իսկ Մոյան կարիերայում այլևս երբեք չի գլխավորում տղամարդկանց մենախաղի դասակարգման վարկանիշը։
Ապրիլին դուրս է գալիս Չենայի, Բարսելոնայի և Մոնտե Կարլոյի մրցաշարերի քառորդ եզրափակիչ։ Մայիսին հասնում է մինչև Համբուրգի «Մասթերս» մրցաշարի կիսաեզրափակիչ։ Ֆրանսիայի բաց առաջնությունում Մոյան չի կարողանում պաշտպանել նախորդ տարվա տիտղոսը։ չորրորդ շրջանում նա զիջում է մրցաշարի արդյունքով հաղթող Անդրե Աղասիին՝ 6-4, 5-7, 5-7, 1-6 և լքում է համաշխարհային դասակարգման Թոփ-10-յակի սահմանները։ Հունիսին Մոյան դուրս է գալիս Հալլեի խոտածածկի մրցաշարի կիսաեզրափակիչ, հուլիսին՝ Շտուտգարտի և Ումագյի գրունտային մրցաշարերի քառորդ եզրափակիչ, իսկ օգոստոսին՝ Ինդիանապոլիսի հարդային մրցաշարի քառորդ եզրափակիչ։
2000 թվականի մրցաշրջանի սկիզբը Մոյան բաց է թողնում և կորտ է վերադառնում միայն մարտին։ Լավ խաղամակարդակ նա սկսում է ցուցադրել ապրիլին, երբ կարողանում է հաղթել Էշտորիլի գրունտային մրցաշարում։ Նույն ամսին դուրս է գալիս Բարսելոնայի մրցաշարի կիսաեզրափակիչ, իսկ մայիսին հասնում է Մալյորկայի մրցաշարի քառորդ եզրափակիչ։ Հուլիսին հասնում է Ումագյի մրցաշարի կիսաեզրափակիչ, օգոստոսին՝ Լոնգ Այլենդի մրցաշարի քառորդ եզրափակիչ։ 2000 թվականի ԱՄՆ բաց առաջնությունում հասնում է մինչև չորրորդ շրջան, երրորդում առավելության հասնելով № 3 ռակետ Ալեքս Կորետխային՝ 7-6(4), 6-3, 4-6, 6-4։ Հոկտեմբերին իսպանացիների մրցակցությունը շարունակվում է Թուլուզի մրցաշարի եզրափակիչում։ Այս անգամ հաղթանակ է տանում Կորետխան՝ 6-3, 6-2։
2001 թվականին կարողանում է դուրս գալ Ավստրալիայի բաց առաջնության քառորդ եզրափակիչ, երրորդ շրջանում հաղթանակ տանելով նաև աշխարհի № 7 ռակետ Լեյթոն Հյուիթի նկատմամբ՝ 4-6, 6-1, 5-7, 6-2, 7-5։ Փետրվարին դուրս է գալիս Ակապուլկոյի մրցաշարի կիսաեզրափակիչ։ Ապրիլին Մոյային հաջողվում է հասնել Բարսելոնայի մրցաշարի եզրափակիչ, որտեղ նա տիտղոսը զիջում է Խուան Կառլոս Ֆեռերոյին՝ 6-4, 5-7, 3-6, 6-3, 5-7։ Մայիսի սկզբին հասնում է Մալյորկայի մրցաշարի կիսաեզրափակիչ։ Ֆրանսիայի բաց առաջնությունում և Ուիմբլդոնի մրցաշարում Կառլոսը պարտություն է կրում արդեն երկրորդ շրջանում։ Հուլիսին Ումագյի մրցաշարում նրան հաջողվում է հաղթել մրցաշրջանում առաջին և միակ տիտղոսը։ Մրցաշրջանի վերջում աչքի է ընկնում Բազելի մրցաշարի կիսաեզրափակիչով։
2002-2004 թվականներ. Համաշխարհային դասակարգման Թոփ-10
2002-ից մինչ 2004 թվականը Մոյան ցուցադրում է կայուն խաղ և երեք մրցաշրջան անընդմեջ մրցաշրջանն ավարտում է Թոփ-10-յակում։ 2002 թվականին մրցաշրջանում առաջին հաջողությունը մրցաշարերում դառնում է ելույթը փետրվարին Ակապուլկոյի մրցաշարում, որտեղ իսպանացին նվաճում է հաղթողի տիտղոսը։ Մարտին դուրս է գալիս Սքոթսդեյլի հարդի մրցաշարի քառորդ եզրափակիչ (առաջին շրջանում մրցաշարից դուրս է թողնում աշխարհի № 6 ռակետ Թոմի Հաասին)։ Ապրիլին դուրս է գալիս Ակապուլկոյի կիսաեզրափակիչ, իսկ այնուհետև Մոնտե Կարլոյի «Մասթերս»ում կարողանում է հասնել մինչև եզրափակիչ։ Եզրափակիչի ճանապարհին նա, այդ թվում, հաղթում է առաջին տասնյակի երեք թենիսիտի՝ առաջին շրջանում № 1 ռակետ Լեյթոն Հյուիթին, քառորդ եզրափակիչում № 6 ռակետ Մարատ Սաֆինին և կիսաեզրափակիչում № 5 ռակետ Թիմ Հենմենին։ Եզրափակիչում Մոյան պարտվում է № 4 ռակետ Խուան Կառլոս Ֆեռերոյին՝ 5-7, 3-6, 4-6։ Եվս մեկ անգամ հաղթել աշխարհի գործող № 1 ռակետ Լեյթոն Հյուիթին Մոյային հաջողվում է Հռոմի «Մասթերս»-ում՝ 6-3, 6-2, երկրորդ շրջանի հանդիպման ժամանակ։ Արդյունքում, Մոյան այդ մրցաշարում հասնում է մինչև քառորդ եզրափակիչ։
Ֆրանսիայի բաց առաջնությունում Մոյան երրորդ շրջանում պարտվում է Գիլիերմո Կանյասին, իսկ Ուիմբլդոնի մրցաշարը բաց է թողնում։ Հաջող է հանդես գալիս հուլիսին, հաղթելով երկու մրցաշարում (Բոստադում և Ումագյում), ինդպես նաև դուրս գալով Սոպոտի մրցաշարի կիսաեզրափակիչ։ Օգոստոսին Ցինցինատիում նրան հաջողվում է կարիերայում երկրորդ անգամ հաղթել Մասթերս շարքի մրցաշարում։ Եզրափակիչում նա մրցաշրջանի ընթացքում երրորդ անգամ հաղթում է աշխարհի առաջին ռակետ Լեյթոն Հյուիթին, այս անգամ 7-5, 7-6(5) հաշվով։ Դա Մոյային թույլ է տալիս վերադառնալ դասակարգման Թոփ-10-յակ։ ԱՄՆ բաց առաջնությունում, չնայած լավ արդյունքներին, պայքարից դուրս է մնում երկրորդ շրջանում։ Սեպտեմբերի վերջին խաղում է Հոնգ Կոնգի եզրափակիչում, որտեղ զիջում է Խուան Կառլոս Ֆեռերոյին։ Հոկտեմբերին դուրս է գալիս Վիեննայի մրցաշարի կիսաեզրափակիչ։ Փարիզի «Մասթերս»-ում Մոյան կարողանում է հաղթել Ջեյմս Բլեյքին, Սեբաստիան Գրոժանին (№ 4), Անդրե Աղասիին (№ 2) և դուրս գալ մրցաշարի կիսաեզրափակիչ, որտեղ նա պարտվում է Մարատ Սաֆինին։ Շնորհիվ այդ ելույթի, Մոյան կարողանում է մասնակցություն ունենալ ATP Ամփոփիչ մրցաշարում։ Հաղթանակ տանելով խմբային փուլի բոլոր երեք մրցախաղերում (№ 3 Մարատ Սաֆին, մրցաշրջանում չորրորդ անգամ № 1 Լեյթոն Հյուիթ և Ալբերտա Կոստա), նա դուրս է գալիս կիսաեզրափակիչ, որտեղ զիջում է Խուան Կառլոս Ֆեռերոյին։ Մոյան մրցաշրջանն ավարտում է դասակարգման 5-րդ հորիզոնականում։ 2003 թվականի փետրվարին Մոյան տիտղոս է նվաճում Բուենոս Այրեսի մրցաշարում և դուրս է գալիս Ակապուլկոյի մրցաշարի քառորդ եզրափակիչ։ Մարտի նրան հաջողվում է հասնել Մայամիի «Մասթերս»-ի եզրափակիչ, որտեղ նա պարտվում է Անդրե Աղասիին՝ 3-6, 3-6։ Մրցաշարից հետո Մոյան դասակարգման աղյուսակում բարձրանում է 4-րդ հորիզոնական։ Ապրիլին Մոնտե Կարլոյի «Մասթերս»-ում իսպանացին դուրս է գալիս կիսաեզրափակիչ, իսկ այնուհետև տիտղոս է նվաճում Բարսելոնայի մրցաշարում, եզրափակիչում առավելության հասնելով Մարատ Սաֆինի նկատմամբ, 5-7, 6-2, 6-2, 3-0 հաշվի ժամանակ վերջինիս հրաժարումից հետո։ Ֆրանսիայի բաց առաջնությունում նրան հաջողվում է դուրս գալ քառորդ եզրափակիչ։ Մինչ այդ փուլը նա Ֆրանսիայում հասնում է 1998 թվականին մրցաշարում հաղթելուց հետո առաջին անգամ։ Երկրորդ մրցաշրջանն անընդմեջ նա բաց է թողնում Ուիմբլդոնի մրցաշարը։ Հուլիսին դուրս է գալիս Բոստադի մրցաշարի կիսաեզրափակիչ և 4-րդ տիտղոսն է շահում Ումագյի մրցաշարում։ ԱՄՆ բաց առաջնության չորրորդ շրջանում զիջում է Յունես Էլ-Այնաուին։ Սեպտեմբերին Մոյան դուրս է գալիս Բանգկոկի մրցաշարի քառորդ եզրափակիչ։ Հոկտեմբերին Վիեննայում դուրս է գալիս մրցաշարի եզրափակիչ, որտեղ պարտվում է Ռոջեր Ֆեդերերին։ 2003 թվականի Ամփոփիչ մրցաշարում, պարտվելով երկու խաղում (Էնդի Ռոդիկին և Գիլիերմո Կորիային) և հաղթանակ տանելով մեկում (Ռայներ Շուտլերին), Մոյան չի կարողանում անցնել խմբային փուլը։
2004 թվականի սկզբին շահում է կարիերայում ATP 15-րդ տիտղոսը Չենայի մրցաշարում։ Այնուհետև դուրս է գալիս Սիդնեյի մրցաշարի եզրափակիչ, որտեղ, Լեյթոն Հյուիթի դեմ հանդիպման ժամանակ, առաջին սեթում ստանում է ոտքի վնասվածք և այդ պատճառով բաց է թողնում Ավստրալիայի բաց առաջնությունը ։ Փետրվարին կորտ վերադառնալուն պես դուրս է գալիս Բուենոս Այրեսի մրցաշարի եզրափակիչ։ Մարտին տիղոս է նվաճում Ակապուլկոյի մրցաշարում, եզրափակիչում առավելության հասնելով Ֆերնանդո Վերդասկոյի նկատմամբ՝ 6-3, 6-0։ Մայամիի հարդային «Մասթերս»-ում Մոյան դուրս է գալիս քառորդ եզրափակիչ, իսկ Մոտե Կարլոյի գրունտային մրցաշարում՝ կիսաեզրափակիչ։ Մայիսին, եզրափակիչում հաղթելով Դավիթ Նալբանդյանին՝ 6-3, 6-3, 6-1, Մոյան տիտղոս է նվաճում Հռոմի «Մասթերս»-ում։ Համբուրգի «Մասթերս»-ում նա դուրս է գալիս քառորդ եզրափակիչ, որտեղ պարտություն է կրում աշխարհի № 1 ռակետ Ռոջեր Ֆեդերերից՝ 4-6, 3-6։ Ֆրանսիայի բաց առաջնությունում երկրորդ տարին անընդմեջ դուրս է գալիս քառորդ եզրափակիչ, որտեղ պարտվում է Գիլիերմո Կորիային՝ 5-7, 6-7(3), 3-6։
Վերջապես այս մրցաշրջանում մասնակցություն ունենալով Ուիմբլդոնի մրցաշարում, Մոյան հասնում է այդ մրցաշարում իր համար ամենաբարձր արդյունքին՝ չորրորդ շրջան։ Հուլիսին դուրս է գալիս Ումագյի մրցաշարի կիսաեզրափակիչ։ Օգոստոսին դուրս է գալիս Ցինցինատիի «Մասթերս»-ի քառորդ եզրափակիչ։ Նմանատիպ արդյունքի նա կարողանում է հասնել նաև Աթենքի Ամառային Օլիմպիական խաղերում, որոնք Մոյայի կարիերայում միակն են հանդիսանում։ Այնտեղ նա զիջում է ապագա օլիմպիական չեմպիոն Նիկոլաս ՄասինТ՝ 2-6, 5-7։ ԱՄՆ բաց առաջնությունում նա երրորդ շրջանում զիջում է Օլիվիե Ռոհուսին՝ 6-4, 4-6, 3-6, 7-6(5), 5-7։ Մրցաշրջանի ավարտին Մոյան Ամփոփիչ մրցաշարում դուրս չի գալիս խմբային փուլից, պարտություն կրելով երեք մրցախաղից երկուսում։
2005-2007 թվականներ
2005 թվականի մրցաշրջանի սկզբին Կառլոս մոյան պաշտպանում է նախորդ տարվա տիտղոսը Չենայի մրցաշարում, եզրավակիչում առավելության հասնելով Պարադորն Շրիչապանի նկատմամբ՝ 3-6, 6-4, 7-6(5)։ Ավստրալիայի բաց առաջնությունում դուրս է մնում առաջին իսկ շրջանում։ Փետրվարին դուրս է գալիս Բուենոս Այրեսի մրցաշարի քառորդ եզրափակիչ, մարտին՝ Ինդիան Ուելսի «Մասթերս»-ում, իսկ ապրիլին՝ Էշտորիլի մրցաշարի կիսաեզրափակիչ։ Ֆրանսիայի բաց առաջնությունից առաջ լքում է Թոփ-10-յակը, չկարողանալով հաստատել նախորդ տարվա միավորները։ Ֆրանիսայում ելույթները ավարտում է չորրորդ շրջանում, զիջելով աշխարհի № 1 Ռոջեր Ֆեդերերին։ Հուլիսի վերջին դուրս է գալիս Ումագյի մրցաշարի եզրափակիչ։ 2005 թվականի ԱՄՆ բաց առաջնությունում պայքարը լքում է երկրորդ շրջանում։ Սեպտեմբերին հասնում է Պեկինի մրցաշարի եզրափակիչ։ Արդյունքում, առաջին տասնյակում երեք անընդմեջ մրցաշրջանից հետո, իսպանացին 2005 թվականը ավարտում է դասակարգման 31-րդ հորիզոնականում։
2006 թվականի հունվարին Մոյային մեկ քայլ չի բավականացնում Չենայի մրցաշարում երրորդ անգամ անընդմեջ հաղթանակի համար, եզրափակիչում նա զիջում է Իվան Լյուբիչիչին՝ 6-7(6), 2-6։ Փետրվարին, որոշիչ խաղում հաղթելով իտալացի Ֆիլիպո Վոլանդրին՝ 7-6(6), 6-4, տիրում է Բուենոս Այրեսի մրցաշարի տիղոսին։ Մարտին Մայամիի «Մասթերս»-ի երկրորդ շրջանում նրան հաջողվում է հաղթել այդ պահին աշխարհի № 2 ռակետ Ռաֆայել Նադալին՝ 2-6, 6-1, 6-1, սակայն արդեն հաջորդ փուլում նա զիջում է Ագուստին Կալիերիին։ Մայիսին դուրս է գալիս Էշտորիլի մրցաշարի կիսաեզրափակիչ, որտեղ պարտվում է ռուսաստանցի Նիկոլայ Դավիդենկոյին։ Նրան Մոյան զիջում է նաև Ֆրանիսայի բաց առաջնության երրորդ շրջանում։ Հուլիսին նա դուրս է գալիս Ամերսֆորտի քառորդ եզրափակիչ և Ումագյի կիսաեզրափակիչ։ ԱՄՆ բաց առաջնությունում, ինչպես և Ֆրանսայում, ռակետը վայր է դնում երրորդ շրջանում, զիջելով № 7 Ջեյմս Բլեյքին՝ 4-6, 6-7(6), 6-2, 3-6։ Սեպտեմբերին Բուխարեստում դուրս է գալիս քառորդ եզրափակիչ։
2007 թվականի մրցաշրջանը սկսում է Չենայի մրցաշարի կիսաեզրափակիչ և Սիդնեյի եզրափակիչ դուրս գալով։ Ավստրալիայի բաց առաջնության արդեն առաջին շրջանում Մոյային բաժին է հասնում «դասակարգման» 5-րդ համար Ջեյմս Բլեյքը, ում նա զիջում է 6-7(8), 2-6, 4-6 հաշվով։ Փետրվարին դուրս է գալիս Ակապուլկոյի մրցաշարի եզրափակիչ, սակայն այնտեղ զիջում է արգենտինացի Խուան Իգնասիո Չելային՝ 3-6, 6-7(2)։ Մայիսին հաջող է հանդես գալիս Համբուրգի «Մասթերս»-ում, կարողանալով հերթականությամբ հաղթել Մարդի Ֆիշին, Տոմաշ Բերդիխին, Ջեյմս Բլեյքին և Նովակ Ջոկովիչին։ Մրցաշարում Մոյան զիջում է միայն աշխարհի առաջին ռակետ Ռոջեր Ֆեդերերին։ Ֆրանսիայի բաց առաջնությունում նրան հաջողվում է դուրս գալ քառորդ եզրափակիչ, որտեղ նա առանց որևէ հույսի զիջում է մրցաշարի ապագա հաղթող Ռաֆայել Նադալին՝ 4-6, 3-6, 0-6։
2007 թվականի հուլիսին դուրս է գալիս Բոստադի մրցաշարի կիսաեզրափակիչ և Ամերսֆորտի մրցաշարի քառորդ եզրափակիչ։ Ամսվա վերջին Մոյան տիտղոս է նվաճում Ումագյում։ Դա իսպանացի թենիսիտի համար դառնում է այդ մրցաշարում 5-րդը, ինչը հանդիսանում է նրա բացարձակ ռեկորդը։ Նաև այդ տիտղոսը Մոյայի համար հանդիսանում է 20-րդը ATP մրցաշարերում և վերջինը, որը նա կարոթանում է նվաճել պրոֆեսիոնալ կարիերայի ընթացքում։ Օգոստոսին դուրս է գալիս Ցինցինատիի «Մասթերս»-ի քառորդ եզափակիչ, երկրորդ շրջանում պարտության մատնելով Նովակ Ջոկովիչին՝ 6-4, 6-1։ Սերբը ռևանշ վերցնում է ԱՄՆ բաց առաջնությունում, որտեղ նրանք հանդիպում են քառորդ եզրափակիչում (6-4, 7-6(7), 6-1)։ 2007 թվականին Մոյան հանդես է գալիս ավելի լավ, քան նախորդում և մրցաշրջանն ավարտում է դասակարգման աղյուսակի 17-րդ հորիզոնականում։
Կարիերայի ավարտ
2008 թվականի սկզբին Մոյան դուրս է գալիս Չենայի մրցաշարի կիսաեզրափակիչ։ Փետրվարին նրան հաջողվում է խաղալ Բրազիլիայի բաց առաջնության գրունտային մրցաշարի եզրափակիչում։ Մայիսին Համբուրգի «Մասթերս»-ում դուրս է գալիս քառորդ եզրափակիչ, որտեղ զիջում է Ռաֆայել Նադալին։ Հուլիսին չի կարողանում պաշտպանել տիտղոսը Ումագյի մրցաշարում, զիջելով քառորդ եզրափակիչում։ Ցինցինատիի «Մասթերս»-ում կարողանում է ընդգրկվել քառորդ եզրափակիչի մասնակիցների մեջ և երկրորդ շրջանում հաղթել Թոփ-10-յակի թենիսիտ Նիկոլայ Դավիդենկոյին։ Սեպտեմբերին Բուխարեստում, կարիերայում վերջին անգամ, դուրս է գալիս ATP մրցաշարի եզրափակիչ և այնտեղ զիջում է ֆրանսիացի Ժիլ Սիմոնին։ Մինչ 2008 թվականի մրցաշրջան ավարտը երկու անգամ դուրս է գալիս քառորդ եզրափակիչ (Մեցում և Վիեննայում)։ 2009 թվականի համարյա ամբողջ մրցաշրջանը ստիպված է լինում բաց թողնել վնասվածքի պատճառով։ Կորտ վերադառնալով 2010 թվականին, Մոյան այդպես էլ չի կարողանում վերադարձնել նախկին խաղամակարդակը։ Վերջին խաղը, ինչպես պարզվում է, նա խաղում է Մադրիդի Մասթերս-ում, որտեղ առաջին շրջանում նա հեշտությամբ զիջում է Բենիամին Բեկկերին՝ 0-6, 2-6։ Խաղից հետո Մոյան ասում է, որ հնարավոր է դա իր վերջին խաղն էր, սակայն նա ցանկանում է խաղալ նաև Ֆրանսիայում, եթե իրեն թույլ կտա վնասված ոտնաթաթի վիճակը, սակայն արդյունքում Մոյան այդպես էլ չի կարողանում այլևս պրոֆեսիոնալ կորտ դուրս գալ ։
Մեծ Սաղավարտի մենախաղի մրցաշարերի եզրափակիչներ (2)
Հաղթանակ (1)
Պարտություն (1)
ATP մենախաղի մրցաշարերի եզրափակիչներ (44)
Հաղթանակներ (20)
Պարտություններ (24)
Չելենջերների և ֆյուչերսների մենախաղի եզրափակիչներ (8)
Հաղթանակներ (5)
Պարտություններ (3)
Չելենջերների և ֆյուչերսների զուգախաղի եզրափակիչներ (1)
Պարտություններ (1)
Աղբյուրներ
Կատեգորիա:1976 ծնունդներ Կատեգորիա:Օգոստոսի 27 ծնունդներ Կատեգորիա:Իսպանացի թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր
Գերինդաղ
Գերինդաղ, լեռնաշղթա Հայկական լեռնաշխարհում, Վանա լճի ավազանում, լճից հարավ, Մոկս գետից արևելք ։
Ալբերտ Խաչատուրով
Ալբերտ Իոսիֆի Խաչատուրով, խորհրդային, ուզբեկ, թատերական ռեժիսոր, կինոռեժիսոր, սցենարիստ, Ուզբեկական ԽՍՀ արվեստի վաստակավոր գործիչ (1957)։
Կենսագրություն
Ալբերտ Խաչատուրովը ծնվել է 1930 թվականին Տաշքենդ քաղաքում։ 1948 թվականին ավարտել է Տաշքենդի կինոդերասանների դպրոցը, իսկ 1953 թվականին Տաշքենդի Օստրովսկու անվան գեղարվեստա-թատերական ինստիտուտի ռեժիսուրայի ֆակուլտետը։ 1953 թվականից եղել է Նամանգանի Նավոյի անվան դրամատիկական թատրոնին գլխավոր ռեժիսորը, իսկ 1960 թվականից՝ Խամզայի անվան ակադեմիական թատրոնի ռեժիսորը ։
Արտաքին հղումներ
Կատեգորիա:Մարտի 8 ծնունդներ Կատեգորիա:1930 ծնունդներ Կատեգորիա:Տաշքենդ քաղաքում ծնվածներ Կատեգորիա:Փետրվարի 8 մահեր Կատեգորիա:1976 մահեր Կատեգորիա:Տաշքենդ քաղաքում մահացածներ Կատեգորիա:Խորհրդային սցենարիստներ Կատեգորիա:Խորհրդային կինոռեժիսորներ
Միքայել Քեշիշյան
Միքայել Քեշիշյան (Մելիտինե, Մելիտինեի գավառ, Խարբերդի նահանգ - ?), հայ բժիշկ
Կենսագրություն
1914 թվականին՝ Առաջին համաշխարհային պատերազմն սկսվելուն պես, օսմանյան իշխանությունները Միքայելին ուղարկել են ռուսական ռազմաճակատ որպես բժիշկ՝ հարյուրապետի աստիճանով։ Այստեղ նա արագորեն կազմակերպել է 200 մահճակալով զինվորական հիվանդանոց, որտեղ բժշկական օգնություն է ցուցաբերել օսմանյան բազմազգ բանակի վիրավոր ու հիվանդ զինվորներին, առանձնակի ուշադրություն դարձրել հայ զինվորների առողջության վերականգնմանը, ինչը աննկատ չի մնացել թուրքական զինվորական հրամանատարության ուշադրությունից։ Նրան շուտով ձերբակալում են ու բանտարկում։ Սակայն մի քանի ամիս անց, զգալով ռազմաբժշկական գործի հմուտ մասնագետի կարիքը, թուրքերը բժշկին ազատում են կալանքից ու կրկին ծառայության նշանակում բանակում։ Միքայելը հաջողում է փախչել Կովկասյան ռազմաճակատի թուրքական զինվորական հիվանդանոցից և գեներալ Անդրանիկ Օզանյանի զորամասին միանալ։ 1915 թ. թուրքերը այդ մասին իմանալով, անմիջապես ձերբակալել են եղբորը՝ դեղագործ Խոսրովին և 1915 թվականի հունիսի 15-ին, Մելիտինեի բանտում կացնահարելով դաժանաբար սպանել։
Աղբյուր
Կատեգորիա:Հայ բժիշկներ Կատեգորիա:Մելիտինե քաղաքում ծնվածներ Կատեգորիա:Առաջին համաշխարհային պատերազմի մասնակիցներ Կատեգորիա:Հայոց ցեղասպանության զոհեր
Գիորգի Արաբուլի
Գիորգի Արաբուլի (გიორგი არაბული, ), վրացի բանաստեղծ, թատերական ռեժիսոր։
Ծնվել է 1991 թվականի մարտի 7-ին։ Սովորել է Խեսուրեթիում՝ Քարիսախոյի դպրոց֊պանսիոնատում։ 2008 թվականին տեղափոխվել է Շատիլի և ավարտել տեղի միջնակարգ դպրոցը։ Սովորել է Թբիլիսիի թատրոնի և կինոյի պետական համալսարանում (2009-2013)՝ դրամայի ռեժիսոր մասնագիտությամբ։ Տպագրվել է վրացական գրական մամուլում։
Մի շարք անհատական և խմբային գրական երեկոների մասնակից է ինչպես Վրաստանում, այնպես էլ արտասահմանում։ 2012 թվականին «Ինտելեկտ» հրատարակչությունը լույս է ընծայել նրա առաջին բանաստեղծական ժողովածուն՝ «Սկիզբ ճանապարհի»-ն ։
2013 թվականից Դաշեթիի թատրոնի գլխավոր ռեժիսորն է։
Ծանոթագրություններ
Կատեգորիա:Վրացի բանաստեղծներ Կատեգորիա:Վրացի ռեժիսորներ
Գյոզդարա
Ծանոթագրություններ
Կատեգորիա:Թուրքիայի լճեր Կատեգորիա:Հայկական լեռնաշխարհի լճակներ
Գնդուռ
Գնդուռ, լեռ Հայկական լեռնաշխարհում, Խոշաբի լեռներից հարավ-արևելք, Նորդուզի լեռնաշղթայում, Նորդուզ գավառակում։ Սրա մոտ է գտնվում նշանավոր հոգյաց վանքը ։
Ծանոթագրություններ
Կատեգորիա:Հայկական լեռնաշխարհի լեռներ
Ջենա Մելոուն
Ջենա Լեյն Մելոուն (Jena Laine Malone, ), ամերիկացի դերասանուհի, երաժիշտ և լուսանկարիչ։
Վաղ տարիներ
Մելոունը ծնվել է Նևադա նահանգի Սպարկս քաղաքում։ Ծննդյան պահին մայրը՝ Դեբի Մելոունը, 22 տարեկան էր և ամուսնացած չէր ։ Ջենան ունի խորթ քույր՝ Մեդիսոնը։ 2002 թվականից լուսանկարչություն է սովորել Հյուսիսային Կալիֆոռնիայի քոլեջում։
Կարիերա
1991 թվականին Ջենա Մելոունը «Ռոզաննա» ամերիկյան հեռուստասերիալի էպիզոդներից մեկում խաղացել է ոչ մեծ դեր, բայց ճանաչում է ստացել «Կոնտակտ» (1996) և «Խորթ մայր» (1998) ֆիլմերի դերերով։
1999 թվականին Մելոունի ընտանիքում սկսվել է տարաձայնություն. Ջենայի դերասանական գործունեությունից ստացված եկամուտները ընտանեկան բյուջեի հիմնական աղբյուրներն էին, սակայն նա չէր կարող ինքնուրույն տնօրինել դրանք, քանի որ անչափահաս էր։ Հավաքելով իր մոր անտեղի ծախսերի անհրաժեշտ ապացույցները՝ երիտասարդ դերասանուհին դատի է տվել նրան։ Անչափահասների գործերով զբաղվող արդարադատությունը կանգնել է Ջենայի կողմը՝ նրան իրավունք տալով ինքնուրույն կառավարել վաստակած դրամական միջոցները ։
2004 թվականին նկարահանվել է «Փրկվածը» կատակերգական դրամայի գլխավոր դերում, ինչպես նաև հնչյունավորել է «Հաուլի թափառող դղյակը» անիմացիոն ֆիլմի անգլիական տարբերակի դերերից մեկը։ Հետո նկարահանվել է «Հպարտություն և նախապաշարմունք» ֆիլմում և մասնակցել է մի քանի այլ նախագծերի։ Նա կարող էր խաղալ «Կործանում» ֆիլմի Էմիլիի դերը, բայց նրան փոխարինել է Բիժու Ֆիլիպսը։
2006 թվականին Ջենան Շոն Փենի «Վայրի պայմաններում» ֆիլմում, որտեղ հանդես է եկել նաև որպես պատմող, ստացել է Քերին ՄակՔենդլեսի դերը։ Ֆիլմը թողարկվել է 2007 թվականին և արժանացել է քննադատների դրական արձագանքին, ինչպես նաև առաջադրվել է մի քանի մրցանակների։ 2006 թվականը նշանավորվել է նրա համար նաև Բրոդվեյի «Doubt» ներկայացման մեջ առաջնաելույթով։
Հետո հաջորդել են նրա մասնակցությամբ «Փլատակներ» սարսափ ֆիլմը և «Ավետաբեր» պատերազմական դրաման, փոքրիկ դեր է ունեցել նաև Ջո Ռայթի «Մենակատարը» պատկերում։
2011 թվականին թողարկվել է Զաք Սնայդերի «Արգելված հնարք» ֆանտաստիկ թրիլլերը, որտեղ նա կատարել է գլխավոր դերերից մեկը։ Իր կարիերայում առաջին անգամ Ջենան կատարել է բարդ հնարքներ և իր դերի համար սովորել մարտական արվեստ։
2012 թվականին Մելոունի մասնակցությամբ թողարկվել է երկու ֆիլմ՝ «Հանուն Էլենի» և «Մարդկային բնություն»։
2013 թվականին Ջոանա Մեյսոնի «Քաղցած խաղեր։ Եվ բռնկվում է կրակը» ֆիլմի «Դիստրիկտա 7»-ի «71-ականների քաղցած խաղեր»-ում կատարել է հաղթողի դերը։ Նույն թվականին դերասանուհին խաղացել է «Սպասում» ֆիլմում։
Անձնական կյանք
Մելոունը հարաբերություններ է ունեցել լուսանկարիչ Իտան ԴիԼորենցոյի հետ։ 2016 թվականի մայիսին զույգն ունեցել է որդի՝ Օուդ Մաունտին ԴիԼորենցո Մելոունը ։ 2016 թվականի օգոստոսին հայտարարել են նշանադրության մասին, սակայն բաժանվել են 2017 թվականի դեկտեմբերին։
Դինգոլֆինգ
Դինգոլֆինգ (Dingolfing), քաղաք Գերմանիայում, Բավարիա երկրամասում։
Ջենա Մելոուն
Ծանոթագրություններ
Կատեգորիա:Նոյեմբերի 21 ծնունդներ Կատեգորիա:1984 ծնունդներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի լուսանկարիչներ Կատեգորիա:Ամերիկացի երգիչներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երաժիշտներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի երեխա դերասանուհիներ
Դինգոլֆինգ
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 18 222 մարդ է (2010 թվականի դեկտեմբերի 31–ի տվյալներով )։ Զբաղեցնում է 44,04 կմ² տարածք։ Պաշտոնական կոդ՝ 09 2 79 112։
Դինգոլֆում են գտնվում․
Արտաքին հղումներ
Կատեգորիա:Գերմանիայի բնակավայրեր
Յուրիկ Աբովյան (անասնաբույժ)
Յուրիկ Հրաչիկի Աբովյան, հայ անասնաբույժ։ Կենսաբանական գիտությունների դոկտոր (1993), պրոֆեսոր (1994), ՀՀ ԳԱԱ թղթակից անդամ (1998)։
Կենսագրություն
1965 թվականին ավարտել է Երևանի անասնաբուծական-անասնաբուժական ինստիտուտը։ 1965 թվականից աշխատել է Երևանի անասնաբուծական-անասնաբուժական ինստիտուտում, 1974-1978 թվականներին եղել է ԳՀ բաժանմունքի ղեկավար, 1994-2002 թվականներին՝ ՀԳԱ անասնաբուժական սանիտարական փորձաքննության, զոոհիգիենայի և անասնաբուժության ամբիոնի վարիչ, 2002-2005 թվականներին՝ անասնաբուժական բժշկագիտության և անասնաբուծության ֆակուլտետի դեկան։
Աշխատանքները վերաբերում են գյուղատնտեսական կենդանիների բնական դիմադրողականության բարձրացման հարցերին։ Ուսումնասիրել է միջավայր-գենոտիպ փոխազդեցության դերը տավարի օրգանիզմի բնական դիմադրողականության վրա ։
Walther
Carl Walther GmbH Sportwaffen, գերմանական ընկերություն, որը հիմնադրվել է 1886 թվականին Կառլ Վալտերի կողմից, Ցելլա Մելիս քաղաքում, Թյուրինգիա։ Ընկերության կենտրոնական գրասենյակը գտնվում է Ուլմում և Արնսբերգում քաղաքներում։
Պատմություն
Սկզբնական շրջանում փոքր ընկերությունն արտադրում էր որսորդական զենքեր և Մարտինի համակարգի սպորտային հրացաններ։ 1908 թվականին 19-ամյա Ֆրից Վալտերի նախաձեռնությամբ, որը ընկերության հիմնադրի հինգ որդիներից մեծն էր (հետագայում նրանցից յուրաքանչյուրը պատասխանատու էր ընտանեկան բիզնեսի առանձին ուղղությունների համար) ընկերությունը սկսեց թողարկել 6,35 մմ տրամաչափով «Մոդել 1» ատրճանակներ։ Հետագա համարի մակնիշներն ունեին  6,35 կամ 7,65 մմ տրամաչափեր։ 1915 թվականին գերմանական զինված ուժերը պատվիրեցին մեծ քանակությամբ 7,65մմ տրամաչափով «Մոդել 4» Վալտեր ատրճանակներ ։ 1915 թվականին սկսվեց Վալտեր ատրճանակի առաջին 9 մմ տրամաչափով փամփուշտի համար նախատեսված  «Մոդել 6»  մակնիշի արտադրությունը։ Որպես քաղաքացիական, ոստիկանական և սպայական զենք, առավել հայտնի էր գրպանի  6,35 մակնիշի «Մոդել 8»  ատրճանակը՝ արտադրված 1920-1943 թվականներին ։ «Մոդել 9»-ը 1921 թվականին  6,35 մմ տրամաչափի երբևէ արտադրված ամենափոքր ատրճանակն է ։ 1929 թվականին ընկերությունը սկսեց արտադրել հայտնի 7,65 մմ տրամաչափի ոստիկանական ատրճանակները «PP» մակնիշի, իսկ 1933 թվականին՝  «PPK» ատրճանակներ, կարճացված և առավել թեթև մոդելի այդ ատրճանակները օգտագործում էին քրեական ոստիկանության աշխատակիցները։ Ատրճանակներում կիրառվում էր հրահանի ինքնաքաշի մեխանիզմը, որը հետագայում լայն կիրառություն ստացավ։
1931 թվականին Գերմանիայի պաշտպանության նախարարությունը սկսեց փնտրել «Լյուգեր Р08» ատրճանակին փոխարինող առավել ժամանակակից ատրճանակ։ 1934 թվականին ընկերությունը ներկայացրեց զինվորական նմուշի «Վալտեր MP» մոդելը՝ փակաղակի ազատ հետդարձի գործածմամբ։ Փորձարկումներից հետո հայտնաբերվեցին տվյալ մակնիշի մի շարք թերություններ և այդ ուղղությամբ աշխատանքները դադարեցվեցին։ 1936 թվականի հոկտեմբերին Ֆրից Վալտերը և ինժեներ Ֆրից Բարտխլեմենսը ստացան  ուղղահայաց մակարդակում  պտտվող սողնակով  փողանցքի փակման համակարգի՝ (DRP № 721702-ից 27.10.1936 թ.) արտոնագիր։ Հենց այդ տեխնիկական լուծումն էլ դրվեց գերմանական զինվորական նոր սերնդի ատրճանակների ստեղծման հիմքում։ Մրցութային փորձարկումներում հաղթանակից հետո 1938 թվականին Վերմախտի կողմից նոր մակնիշը մտավ սպառազինության մեջ՝ որպես ծառայողական ատրճանակ «Р38» անվանումով։ Բացի նոր համակարգից «P38» ում կիրառվեց ապահովիչ, որը կարելի է համարել ատրճանակի կառուցվածքի ամենահաջող բաղադրիչը։
Երկրորդ համաշխարհային պատերազմից հետո ձեռնարկության մեծ մասն անցավ Գերմանիայի Դեմոկրատական Հանրապետության նոր կառավարության ձեռքը և երկար տարիներ ձեռնարկությունը չէր կարողանում շուկայում զբաղեցնել իր տեղը։ Միայն 1950 թվականի վերջում ձեռնարկությունը վերսկսեց իր աշխատանքը արդեն Գերմանիայի Ֆեդերատիվ Հանրապետության Ուլմ քաղաքում։ Ձեռնարկությունը շարունակեց «P38»  մակնիշի արտադրությունը 1957 թվականին,  այն վերանվանելով  «P1»՝ Արևմտյան Գերմանիայի զինված ուժերը Բունդեսվերը զինելու նպատակով։ 1915 թվականից, հոր մահից հետո, Ֆրից Վալտերը գլխավորում էր ընկերությունը։ Ֆրից Վալտերը մահացել է 1966 թվականին՝ 77 տարեկանում։ Կենդանության օրոք Վալտերի գլխավոր գաղափարախոսը արժանացել է «Դիզելի մրցանակի», դրա հետ մեկտեղ հրաժարվել է լիովին վաստակած «Ծառայության համար դաշնության խաչ» շքանշանից։ Նրա տեղը զբաղեցրեց որդին՝ Կառլը և բացեց սպորտային զենքերի ու սարքավորումների նոր ուղղություն։ 1993 թվականին Վալտեր ընկերությունը ներառվեց գերմանական Ումարեկս հոլդինգի կազմում։
Ինգա Աբելե
Ինգա Աբելե (Inga Ābele, ), լատվիացի արձակագիր, դրամատուրգ, բանաստեղծ։
Իր պիեսներում և պատմվածքներում խիստ դրամատիկորեն ներկայացնում է ժամանակն ու քաղաքային միջավայրը, մարդուն։ «Թուխ եղնիկներ», «Մետաղյա խոտ», «Հասմիկ», «Դպրոց» և «Կղզի» պիեսները բեմադրվել են Լատվիայի տարբեր թատերաբեմերում, ինչպես նաև՝ Գերմանիայում, Դանիայում, Ֆինլանդիայում, Հունաստանում։ «Գիշերային պրագմատիկը» բանաառեղծություների ժողովածուն լույս է տեսել 2000 թվականին։ Պատմվածքները լույս են տեսել «Ջրհորի տունը» (1999), «Ձյան ժամանակների նշանները» (2008) «Իշամեղուներ և մրջյուններ» (2010) վերնագրերով ժողովածուներում։
«Մակընթացություն» վեպը 2008 թվականին արժանացել է Տարվա գրական մրցանակին, իսկ 2009 թվականին՝ Բալթյան ասամբլեայի մրցանակին։
Նրա «Սիրո տարիներ» պատմվածքը 2003 թվականին ընդգրկվել է «Նորավեպեր առանց սահմանների։ Երիտասարդ գրողները երիտասարդ Եվրոպայի համար» Եվրոպայի 25 երկրի երիտասարդ գրողների պատմվածքների ժողովածուում, որը լույս է տեսել Իտալիայում իտալերենով և ժողովածուում ընդգրկված հեղինակների մայրենի լեզուներով։
«Իշամեղուներ և մրջյուններ» պատմվածքը համանուն ժողովածուից 2010 թվականին ընդգրկվել է «Եվրոպական լավագույն արձակ 2010» անթոլոգիայում։
Ապրում է Ռիգայում ։
Ծանոթագրություններ
Կատեգորիա:Լատիշ դրամատուրգներ Կատեգորիա:Լատիշ բանաստեղծներ Կատեգորիա:Լատիշ կին գրողներ Կատեգորիա:Լատիշ արձակագիրներ
Էլիս Մերտոն
Էլիս Մերտոն (, Alice Merton), գերմանացի երգչուհի, բանաստեղծ-երգահան։ Մերտոնը համաշխարհային ճանաչում է ձեռք բերել իր դեբյուտային No Roots սինգլի համար ։ Ներկայումս բնակվում է Բեռլինում ։
Կենսագրություն
Մերտոնը ծնվել է իռլանդական և գերմանական ընտանիքում։ Երբ նա 13 տարեկան էր, ընտանիքը տեղափոխվեց Մյունխեն։ Այնտեղ նա սկսեց սովորել գերմաներեն, որը թույլ տվեց նրան շփվել իր գերմանացի տատիկի հետ։ Մերտոնը ապրել է այնպիսի քաղաքներում, ինչպիսիք են Օկվիլը (Օնտարիո), Կոնեկտիկուտը, Նյու Յորքը, Բորնմութը, Լոնդոնն և Բեռլինը։ 2013 թվականին Էլիսը ընդունվել է Մանհեյմի փոփ երաժշտության և երաժշտական բիզնեսի համալսարան, որտեղ ստացել է բակալավրի աստիճան`երգերի և երգերի հավաքածուների համար։ Այնտեղ նա հանդիպեց իր ապագա խմբի անդամներին։
Կարիերա
Առաջին անգամ Մերտոնը հայտնի դարձավ, որպես Fahrenhaidt խմբի The Book of Nature ալբոմի երգիչ և կոմպոզիտոր։ 2016 թվականի նոյեմբերի 4-ին նա նոր տաղանդների ամենամյա «Ակուստիկ փոփ» անվանակարգում ստացավ մրցանակ։ Բեռլին տեղափոխվելուց հետո Մերտոնը հիմնադրեց իր սեփական Paper Tape Records International ընկերությունը և 2016 թվականին ձայնագրեց իր No Roots երգը։ The Hype Machine կայքում և Spotify-ում երգը գրավեց չարթերի առաջին հորիզոնականը, իսկ որոշ ռադիոկայաններում դարձավ պահանջված։ Այս հաջողությունից հետո՝ 2017 թվականի փետրվարի 3-ին, էլիսը թողարկեց իր No Roots առաջին մինի-ալբոմը։ Ալբոմը երկրորդ տեղն է գրավել  գերմանական չարթերում և առաջին տեղը՝ ֆրանսիական չարթերում։ Vodafone Germany ընկերությունը երգը օգտագործել է իր գովազդներից մեկում։
2017 թվականի օգոստոսի 2-ին Մերտոնը ձայնագրեց իր երկրորդ Hit the Ground Running կոչվող ալբոմը։
Ծանոթագրություններ
Կատեգորիա:Գերմանացի երգիչներ Կատեգորիա:Կոմպոզիտորներ այբբենական կարգով Կատեգորիա:Գերմանացի կոմպոզիտորներ Կատեգորիա:21-րդ դարի կոմպոզիտորներ Կատեգորիա:Գերմանացի դաշնակահարներ Կատեգորիա:Գերմանացի երաժիշտներ
Այխենդորֆ
Այխենդորֆ (Eichendorf),կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 6434 մարդ է (2010 թվականի դեկտեմբերի 31–ի տվյալներով )։ Զբաղեցնում է 98,19 կմ² տարածք։ Պաշտոնական կոդ՝ 09 2 79 113։
Կոմունան ստորաբաժանվում է 118 գյուղական համայնքների։
Արտաքին հղումներ
Կատեգորիա:Գերմանիայի բնակավայրեր
Գուլյաբ (գետ)
Գուլյաբ, գետ Հայաստանի Լոռու մարզում, Շնող գետի ձախ օժանդակը։ Սկիզբ է առնում Գուգարաց լեռնաշղթայի հյուսիսարևմտյան լանջերից։ Երկարությունը 11 կմ ։
Ծանոթագրություններ
Կատեգորիա:Լոռու մարզի գետեր Կատեգորիա:Շնող գետի վտակներ
Սառույցագիտություն
Սառույցագիտություն, գեոկրիոլոգիա (գեո․․․՜՜ հունարեն՝ xptipg— սառնամանիք, ցուրտ և ․․․ ւոգիա), գիտություն սառած գրունտների և ապարների, դրանց առաջացման պրոցեսների, զարգացման պատմության, գոյության պայմանների, ինչպես նաև դրանց սառչելու, հալվելու և վերագոյանալու պրոցեսների հետ կապված երևույթների մասին։ ԽՆդիրն է բազմամյա և սեզոնային սաոցույթի ծագման և զարգացման ուսումնասիրությունը։ Սառույցագիտությունը հարում է երկրաբանական ու աշխարհագրական (գրունտների, ֆիզիկամեխանիկական, ֆիզիկաաշխարհագրական երևույթների ուսումնասիրում՝ սոլիֆլյուկցիա, հիդրոլակոլիթ, թերմո- կարստ, վերնասառույց), ինչպես նաև ինժեներական գիտություններին (բազմամյա սառածության պայմաններում կառուցողական աշխատանքների յուրահատկությունների ուսումնասիրում)։ Մրանց հետ կապված այն զարգանում է երկու ուղղությամբ՝ ընդհանուր սառույցագիտություն և ինժեներական սառույցագիտություն։
Սառույցագիտությունն օգտագործում է ուսումնասիրությունների մի շարք մեթոդներ, դաշտային համալիրային, երկրաբանական, աշխարհագրական, երկրաֆիզիկական, երկրաքիմիական ֆիզիկական, ֆիզիկաքիմիական լաբորատոր, փորձագիտական։ Սառույցագիտության նշանակությունը խիստ մեծացավ Սիբիրի և Ծայր Հյուսիսի նոր յուրացվող շրջաններում կառուցողական աշխատանքների կապակցությամբ։ Արտասահմանում Սարույցագիտությունը զարգացել է հիմնականում ԱՄՆ-ում և Կանադայում։
Կատեգորիա:Սառույցագիտություն Կատեգորիա:Հավերժական սառցույթ
Նինո Հարատիշվիլի
Նինո Հարատիշվիլի (ნინო ხარატიშვილი, ), գերմանա-վրացի դրամատուրգ, գրող և ռեժիսոր։
Կենսագրություն
Նինո Հարատիշվիլին ծնվել է 1983 թվականի հունիսի 8-ին, Վրաստանի Թբիլիսի քաղաքում։
1995-1997 թվականներին սովորել է Գերմանիայում, ապա վերադարձել Թբիլիսի և սովորել տեղի գիմնազիայում։
Այժմ նա ապրում և աշխատում է Համբուրգ քաղաքում։ Նա գրում է նաև գերմաներեն լեզվով ։ Նա արժանացել է բազմում հաղթանակների, այդ թվում նաև գերմանական գրականության մրցանակի։
Արտաքին հղումներ
Կատեգորիա:Վրացի ռեժիսորներ Կատեգորիա:Վրացի դրամատուրգներ Կատեգորիա:1983 ծնունդներ Կատեգորիա:Հունիսի 8 ծնունդներ Կատեգորիա:Գերմանացի կին գրողներ
Դմիտրի Իոսիֆով
Դմիտրի Իոսիֆով (Дми́трий Влади́мирович Ио́сифов, ), խորհրդային, բելառուս և ռուս դերասան, կինոռեժիսոր և սցենարիստ ։
Կենսագրություն
Դմիտրի Իոսիֆովը ծնվել է 1965 թվականի հոկտեմբերի 22-ին, Մինսկում, ճարտարագետի և կենսաբանի ընտանիքում։ Ավագ և կրտսեր եղբայրները` Անդրեյը (ծնվել է 1963 թվականին) և Նիկոլայը (ծնվել է 1977 թվական), այժմ աշխատում են որպես ծրագրավորողներ ։
Դպրոցն ավարտելուց հետո Դմիտրին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտ, որտեղ սովորել է Ալեքսեյ Բատալովի կուրսում։ Ինստիտուտն ավարտելուց հետո Իոսիֆովն ուղարկվել է Մինսկ, որտեղ աշխատել է Մինսկի կինոդերասանի թատրոն-ստուդիայում։ Այդ ժամանակ նա շատ է նկարահանվել տարբեր կինոստուդիաներում, բայց ամենից շատ դերեր է խաղացել «Լենֆիլմ» ստուդիայի ֆիլմերում։ Միևնույն ժամանակ ռեժիսորի վարպետություն է սովորել Բելառուսի գեղարվեստի պետական ​​ակադեմիայի կինոյի ֆակուլտետում (Վ. Տուրովի արվեստանոց) ։
1990-ական թվականների վերջին վերադարձել է Մոսկվա, որտեղ սկսել է ռեժիսորի կարիերան։
2009 թվականի դրությամբ, նա նկարահանել էր մոտ 40 գովազդային հոլովակ (Tefal, Panasonic, Dilmah ֆիրմաներ) ։ 1998 թվականին եղել է «Փոքրիկ զվարճալի հաղորդում» հումորային սքետչ-շոուի ռեժիսորը, որը հեռարձակվում էր ՆՏՎ հեռուստաալիքի եթերում ։ 2002 թվականին, Կոնստանտին Էռնստի հրավերով, նա դարձել է «Առաջին ալիքի» «Վերջին հերոս» ռեալիթի շոուի երկրորդ սեզոնի ռեժիսորներից մեկը ։ 2 տարի անց նա ՏՆՏ հեռուստաընկերության համար նկարահանել է նաև «12 փոքրիկ սևամորթներ» ռեալիթի շոուն։
2005 թվականից հեռուստասերիալների և կինոնկարների ռեժիսոր է։
Ընտանիք
Կինը` Նատալյան, հագուստի դիզայներ է։ Ունեն երեք որդի` Անդրեյը (ծնվել է 1987 թվականի մայիսի 2-ին), Անտոնը (ծնվել է 1994 թվականին) և Արտյոմը (ծնվել է 2005 թվականին)։
2009 թվականից Անդրեյ Իոսիֆովը աշխատում է որպես օպերատոր տարբեր հեռուստասերիալներում ։